stanford-oval/wikipedia huggingface dataset:
Aristide Bruant
Elämäkerta

Louis Armand Aristide Bruant syntyi Courtenayn kylässä Loiret'ssa Ranskassa. Bruant lähti kotoaan 15-vuotiaana vuonna 1866 isänsä kuoleman jälkeen etsimään työtä. Ollessaan matkalla Pariisin Montmartren kaupunginosaan hän sai tilaisuuden esitellä musiikillisia taitojaan työväenluokan kapakoissa. Vaikka hän taustaltaan olikin porvarisperheestä, hän omaksui pian tavallisten ihmisten käyttämän puhetavan ja kirjoitti lauluja, jotka kertoivat köyhien ihmisten taistelusta elannon saamiseksi.[lähde? ]
Bruant alkoi esiintyä kahvila-konserteissa ja kehitti laulu- ja komediaesityksen, jota hän päätyi esittämään Le Chat Noir -klubille.
Hän otti käyttöön taiteilijanimen Aristide Bruant. Pukeutuneena punaiseen paitaan, mustaan samettitakkiin, korkeakorkoisiin kenkiin ja pitkään punaiseen huiviin hänestä tuli pian Montmartren tähti, ja kun taiteilija Henri de Toulouse-Lautrec alkoi kierrellä kabareissa ja klubeilla, Bruantista tuli yksi taiteilijan ensimmäisistä ystävistä.[lähde? ]
Vuonna 1885 Bruant avasi oman Montmartre-klubinsa, jonka nimeksi tuli Le Mirliton. Vaikka hän palkkasi myös muita esiintyjiä, Bruant esitti itse omat laulunsa. Klubin seremoniamestarina hän hauskuutti yleisöä kommentoimalla yläluokkaista väkeä, jotka olivat tulleet hakemaan hauskanpitoa pahamaineisesta Montmartresta. Vaudevillestä innoituksen saanut esitystyyli oli sekoitus laulua, satiiria ja viihdettä ja se kehittyi musiikkilajiksi nimeltä chanson réaliste (realistinen kappale).
Bruant kuoli Pariisissa ja haudattiin Sublignyn hautausmaalle. Rue Bruant Pariisissa XIII kaupunginosassa nimettiin, ei Aristiden kunniaksi, vaan arkkitehti Libéral Bruantin (1637–1697) mukaan, jonka Salpêtrièren sairaalan kirkko rakennettiin kadun pohjoispuolelle.
Laulut

Joitakin Bruantin tunnetuimmista kappaleista ovat:
Nini Peau d'Chien
A la Bastille
A la Villette
Meunier tu es cocu
Batignolles
Serrez Vos Rangs
A la Roquette
La chanson des Michetons
Poissy
A la Place Maubert
Les petits joyeux
Belleville-Menilmontant
La Greviste
Le Chat Noir
Les Mômes de la Cloche
Populaarikulttuuri

Doctor Who -lehdessä Tom Bakerin tavaramerkiksi tulleen ulkoasun loi pukusuunnittelija James Acheson, joka on sanonut saaneensa osittain tiedostamattomia vaikutteita Bruantista.
Yakuza 3:ssa Kamurochon irlantilainen Bantam-pubi on koristeltu Toulouse-Lautrecin Bruantin maalauksilla.
Runossa "Sinun Pariisi" ( syntymäpäiväkirjeet ) Ted Hughes mainitsee, että Sylvia Plath "kutsui [häntä] Aristide Bruantiksi".
Aiheesta muualla

Wikimedia Commonsissa on kuvia tai muita tiedostoja aiheesta .
Bruantin tekemiä tai häntä esittäviä teoksia Internet archivessa
Toulouse-Lautrec Metropolitan-taidemuseossa, Metropolitan-taidemuseon näyttelyluettelo, joka sisältää materiaalia Aristide Bruantista
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Aristide Bruant
Aristide Bruant Toulouse-Lautrecin Cabaret- maalauksessa
Käännös suomeksi
Animenz

| Maik Guo (Animenz)> Henkilötiedot |
| --- | --- |
Syntynyt: 17. maaliskuuta 1991 (ikä 33)  Saksa
Ammatti:  pianisti
Arvonimi: musiikin kandidaatti
Muut tiedot
Aktiivisena:  11. marraskuuta 2009–
Aiheesta muualla
Kotisivu
Maik Guo, taiteilijanimeltään Animenz (s. 17. maaliskuuta 1991) on saksalaissyntyinen absoluuttisen sävelkorvan omaava pianisti, joka on tullut tunnetuksi klassisen musiikin elementtejä lainaavista virtuoosimaisista pianosovituksistaan.
Lapsuus

Guo aloitti pianonsoiton kuusivuotiaana, ja omien sanojensa mukaisesti hän oli ollut ”heti pianon valloittama, koska hän pystyi tuottamaan niin kauniitä ääniä painamalla sen koskettimia.” Vuotta myöhemmin hän piti ensimmäisen resitaalinsa ja otti osaa lapsille suunnattuu pianokilpailuun. Kahdeksanvuotiaana Guo huomasi omaavansa absoluuttisen sävelkorvan, kun hän pystyi soittamaan erään televisiosarjan tunnusmusiikin ilman nuotteja. Täkeänä asiana lapsuudessaan Guo mainitsee animen, joka auttoi muokkaamaan hänen nykyistä elämäänsä ja ammattia.
Aliaksen synty ja tie nykyhetkeen

Ollessaan viisitoistavuotias, Guo sai tietää YouTubesta. Harmikseen hän kuitenkin huomasi, että kaikissa animepianovideoissa ei ollut tarjolla nuotteja, vaan ne olivat improvisoitu. Tuolloin Guo päätti, että hän tahtoo tehdä nuotteja animen musiikkiin liittyen. 11. marraskuuta 2009 Guo loi sivuston, jolle hän jakaisi tekemiään nuotteja ilmaiseksi. Samalla sai alkunsa hänen aliaksensa ”Animenz”. Guo kuitenkin huomasi, ettei hänen sivustonsa itsessään ollut tarpeeksi tehokas keino nuottien levittämiseen. Ratkaisuna tähän hän loi 13. tammikuuta 2010 YouTubeen kanavan, jolle hän latasi videoita hänestä itsestään soittamassa sovittamiaan kappaleita.
Ajan myötä Guo alkoi kerätä kasvavissa määrin seuraajia, ja ennen pitkää hän alkoikin konsertoimaan eri maissa. Tällä hetkellä Guo on pitänyt yli 60 yksittäistä konserttia ympäri maailmaa, hänen YouTube-kanavaansa on tilannut yli 1,4 miljoonaa ihmistä ja näyttökertoja tällä hetkellä on yli 267 miljoonaa kappaletta. 27. lokakuuta vuonna 2016 Guo ilmoitti, että hän jäisi vuodeksi tauolle aliaksensa Animenzin ylläpitämisestä, jotta hän voisi saattaa opintonsa loppuun.
1. tammikuuta vuonna 2018 Guo ilmoitti jatkavansa toimintaansa Animenzina.
Aiheesta muualla

Guon Animenz-aliaksenn kanava YouTubessa
/  Guon Animenz-aliaksen Facebook-sivu  Facebookissa
Guon Animenz-aliaksen Twitter-tili  Twitterissä
Guon Animenz-aliaksen Instagram-tili  Instagramissa
PhyreEngine

| PhyreEngine |
| --- | --- |
Kehittäjä:  Sony Computer Entertainment
Kehityshistoria
Vakaa versio:  3.5.1 / tammikuu 2012
Tiedot
Ohjelmistotyyppi:  pelimoottori
Alusta:  Windows, PSP, PlayStation Vita, PlayStation 3, PlayStation 4
Lisenssi:  omisteinen ohjelmisto
Aiheesta muualla
Verkkosivusto
PhyreEngine on japanilaisen Sony Computer Entertainmentin kehittämä pelimoottori, jonka lähdekoodia ja työkaluja sisältävää pakkausta jaetaan ilmaiseksi. Moottorin rinnakkaislaskentaa käsittelevät tekniikat on optimoitu PlayStation 3 -pelikonsolin Cell-suorittimelle, mutta ne on helposti sovitettavissa myös muihin arkkitehtuureihin.
Pelimoottori tukee alustariippumatonta kehitystä ja se tukee OpenGL ja Direct3D grafiikkarajapintoja.
EGO Engine on kehitetty PhyreEngineen perustuen.
Aiheesta muualla

Mobygamesin luettelo moottoria käyttävistä peleistä (englanniksi)
Ashton Sanders

| Ashton Sanders |
| --- | --- |
 Ashton Sanders Toronton elokuvajuhlilla 2016.
Henkilötiedot
Koko nimi:  Ashton Durrand Sanders
Syntynyt: 24. lokakuuta 1995 (ikä 28) Carson, Kalifornia, Yhdysvallat
Ammatti:  näyttelijä
Näyttelijä
Aktiivisena:  2012–
Merkittävät roolit:  Moonlight
Aiheesta muualla
IMDb 
Ashton Durrand Sanders (s. 24. lokakuuta 1995 Carson, Kalifornia) on yhdysvaltalainen näyttelijä. Hänet tunnetaan parhaiten Chironin roolista Oscar-palkitussa elokuvassa Moonlight (2016).
Sanders teki debyyttinsä vuonna 2013 elokuvassa The Retrieval. Hän on myös esiintynyt elokuvissa Straight Outta Compton (2015), The Equalizer 2 (2018) ja Judas and the Black Messiah (2021). Hän on myös näytellyt RZA:ta televisiosarjassa Wu-Tang: An American Saga (2019).
Aiheesta muualla

Ashton Sanders Internet Movie Databasessa. (englanniksi)
Petteri Hirvonen

| Petteri Hirvonen> Henkilötiedot |
| --- | --- |
Syntynyt: 6. maaliskuuta 1965 (ikä 59) Lahti, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Seurat:  Kiekkoreipas (I-div.) HeKi (II-div.) Mustangs (II-div.)
Petteri Hirvonen (s. 6. maaliskuuta 1965 Lahti) on suomalainen jääkiekkovalmentaja, joka on viimeksi toiminut mestisjoukkue Rovaniemen Kiekon päävalmentajana. Tästä tehtävästä Hirvonen erosi oma-aloitteisesti helmikuussa 2017. Hirvonen on toiminut myös Lahden Pelicansin päävalmentajana SM-liigassa vuosina 2002–2003 hetken Tampereen Ilveksen väliaikaisena päävalmentajana syksyllä 2006 sekä Hämeenlinnan Pallokerhon apulaisvalmentajana. Pelaajataustaa hänellä on I- ja II-divisioonasta.
Varhaiset vuodet

Hirvosen isä Aulis pelasi SM-sarjaa TBK:ssa ja Tapparassa. Petteri Hirvonen harrasti kouluiässä jääkiekkoa ja jalkapalloa, joista ensimmäisenä mainittu vei sittemmin voiton.
Ura > Pelaajana

Hirvonen pelasi ensimmäiset miesten pelinsä kaudella 1986–1987, jolloin hän pelasi I-divisioonaa Lahden Kiekkoreippaassa. Kolmen siellä vietetyn kauden jälkeen hän vietti vuodet 1989–1993 II-divisioonajoukkue Heinolan Kiekossa. Hirvonen pelasi vielä yhden II-divisioonaottelun Lahti Mustangsissa kaudella 1995–1996, jolloin hän toimi joukkueen päävalmentajana.
Ura > Valmentajana

Hirvonen toimi kaudella 1995–1996 II-divisioonajoukkue Lahti Mustangsin päävalmentajana. Seuraavaksi kaudeksi 1996–1997 hän siirtyi valmentamaan Lahden Pelicansin A-nuoria. Hirvonen liittyi Kari Elorannan johtamaan Pelicansin I-divisioonajoukkueen valmennustiimiin keväällä 1999, jolloin joukkue nousi SM-liigaan. Hän toimi siellä apuvalmentajana kevääseen 2002 saakka.
Helmikuussa 2002 Hirvonen nimettiin Pelicansin uudeksi päävalmentajaksi. Hän aloitti tehtävänsä saman vuoden toukokuussa. Hirvosen toistaiseksi ainoa kokonainen kausi 2002–2003 SM-liigan päävalmentajana päättyi toiseksi viimeiseen, 12. sijaan runkosarjassa. Pelicans erotti hänet 22. lokakuuta 2003. Hirvosen tilalle joukkueen päävalmentajaksi tuli Petteri Sihvonen.
Kauden 2005–2006 Hirvonen toimi Mestis-joukkue Kiekko-Vantaan päävalmentajana. Kaudeksi 2006–2007 hän palasi Elorannan apuvalmentajaksi, tällä kertaa Tampereen Ilvekseen. Hirvonen korvasi tehtävässä Porin Ässien päävalmentajaksi siirtyneen Juha Pajuojan. Eloranta erotettiin kuitenkin 18. marraskuuta 2006. Hirvonen toimi Ilveksen väliaikaisena päävalmentajana kymmenen päivän ajan apunaan joukkueenjohtaja Matti Kaario, kunnes joukkue palkkasi Sakari Pietilän.
Vuodet 2008–2010 Hirvonen valmensi taas Pelicansin A-nuoria. Kaudeksi 2010–2011 hän liittyi Harri Rindellin johtamaan Hämeenlinnan Pallokerhon valmennustiimiin 1+1-vuotisella sopimuksella.
Animosity

| Animosity The Berzerker |
| --- | --- | --- |

Studioalbumin tiedot
 Äänitetty : heinä–joulukuu 2006
 Studio : Nashland Studios
 Julkaistu: 12. helmikuuta 2007
 Formaatti: CD, 2CD
 Tyylilaji: industrial death metal, grindcore
 Kesto: 28.50
 Levy-yhtiö: Earache
The Berzerkerin muut julkaisut
| World of Lies 2005 | Animosity 2007 | The Reawakening 2008 |
Animosity on The Berzerkerin neljäs studioalbumi, joka julkaistiin 12. helmikuuta 2007. Albumi on tyyliltään sekoitus yhtyeen aiemman tuotannon kaoottista grindcorea ja myöhemmän tuotannon monipuolisempaa ja kurinalaisempaa antia.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | False Hope | 3.28 |  |  |  |  |  |  |  |
| 2. | Purgatory | 3.04 |  |  |  |  |  |  |  |
| 3. | Heavily Medicated | 2.25 |  |  |  |  |  |  |  |
| 4. | Retribution | 2.40 |  |  |  |  |  |  |  |
| 5. | Weapons of War | 2.30 |  |  |  |  |  |  |  |
| 6. | Lonely World | 3.47 |  |  |  |  |  |  |  |
| 7. | The Cancer | 3.09 |  |  |  |  |  |  |  |
| 8. | Evolution | 2.46 |  |  |  |  |  |  |  |
| 9. | No More Reasons | 2.45 |  |  |  |  |  |  |  |
| 10. | Eye for an Eye | 2.16 |  |  |  |  |  |  |  |
|  |  | 28.50 |  |  |  |  |  |  |  |
Kokoonpano

Luke Kenny – laulu, rumpukone
Jason V. – kitara, basso
Aiheesta muualla

Animosity Discogsissa. (englanniksi)
Albumi Animosity Encyclopaedia Metallum -sivustolla (englanniksi)
Annoonat

| Annoonat |
| --- | --- |
 suomuannoona eli kirimoija (Annona cherimola).
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Magnoliopsida
Kladi::  Magnolidit
Lahko::  Magnoliales
Heimo::  Annoonakasvit Annonaceae
Alaheimo::  Annonoideae
Tribus::  Annoneae
Suku::  Annoonat Annona  L.
Tyyppilaji
 Annona muricata L. (1753) 
Katso myös
   Annoonat Wikispeciesissä   Annoonat Commonsissa 
Infobox OKNimi-testi OK: 
Annoonat (Annona) on kasvisuku ja annoonakasvien heimon tyyppisuku. Siihen kuuluu 120–175 lajia. Niitä esiintyy alkuperäisenä Amerikassa ja Afrikassa. Monet annoonien lajeista kasvattavat ihmisen syötäviä hedelmiä, esimerkiksi suomuannoona eli kirimoija (Annona cherimola).
Suomenkielisiä synonyymejä annoonien suvulle ovat annonat, intiaaniomenat, kerimoiat ja kirimoijat.
Annoonalajeja

suomuannoona eli kirimoija (Annona cherimola)
ilama (Annona diversifolia)
apinanannoona (Annona glabra)
oka-annoona eli guanabana (Annona muricata)
käpyannoona (Annona reticulata)
sokeriannoona eli kermaomena (Annona squamosa)
Annona macroprophyllata
Annona purpurea
Aiheesta muualla

Suomen Lajitietokeskus: Annoonat – Annona
Plants of the World Online: Annona L. (englanniksi)
United States Department of Agriculture (USDA): Annona (englanniksi)
Flora of China: Annona (englanniksi)
Atka Island

Atka Island
Atkan kaupunki saarella
| --- | --- |
Muut nimet:  Atx̂ax̂
Sijainti:  Länsi-Aleutit, Alaska Yhdysvallat
Saariryhmä:  Andreanofinsaaret, Aleutit
Pinta-ala:  1 049 km²
| --- | --- |
Asukasluku:  95
Asutuskeskukset:  Atka
muokkaa - muokkaa wikitekstiä - muokkaa Wikidataa
Atka Island on Andreanofinsaariin kuuluva saari Aleuttien saaristossa Alaskassa. Saari sijaitsee (52°07′N, 174°30′W) 80 kilometriä itään Adak Islandista. Saaren koillisosassa on tulivuori.
Atkan kaupunki sijaitsee saaren itäosassa. Yhdysvaltain ilmavoimilla on saarella toisen maailmansodan aikana perustettu tukikohta.
Patrick Roberts

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Patrick John Joseph Roberts
Syntymäaika: 5. helmikuuta 1997
Syntymäpaikka: Kingston upon Thames, Englanti
Pelipaikka: oikea laitahyökkääjä
Pituus: 167 cm
Seura
Seura:  Sunderland
Junioriseurat
–2010:  AFC Wimbledon
2010–2014:  Fulham
Seurat
| Vuodet | Seura | O | (M) |
| 2014–2015 |  Fulham | 19 | (0) |
| 2015–2022 |  Manchester City | 1 | (0) |
| 2016–2018 | →  Celtic | 54 | (15) |
| 2018–2019 | →  Girona | 19 | (0) |
| 2019 | →  Norwich City | 3 | (0) |
| 2020–2021 | →  Middlesbrough | 19 | (1) |
| 2021 | →  Derby | 15 | (1) |
| 2021–2022 | →  Troyes | 1 | (0) |
| 2022– |  Sunderland | 88 | (6) |
Maajoukkue
| 2013–2014 |  Englanti U17 | 14 | (7) |
| 2015 |  Englanti U18 | 2 | (1) |
| 2014–2016 |  Englanti U19 | 16 | (6) |
| 2016–2017 |  Englanti U20 | 9 | (4) |
 Seurajoukkueuran tilastot kattavat vain kansalliset sarjat, päivitetty 24. toukokuuta 2024.  Maajoukkueuran tilastot päivitetty 25. huhtikuuta 2022.
Patrick John Joseph Roberts (s. 5. helmikuuta 1997 Kingston upon Thames) on englantilainen jalkapalloilija, joka edustaa mestaruussarjan Sunderlandia. Vasenjalkainen Roberts on pelipaikaltaan oikea laitahyökkääjä.
Ura > Seurajoukkueura

Robertsin kasvattajaseura on Fulham FC. Hänen debyyttinsä seuran ykkösjoukkueen paidassa Englannin valioliigassa tapahtui maaliskuussa 2014 Manchester Cityä vastaan, kun hän tuli vaihdosta kentälle Alexander Kačaniklićin tilalle. Roberts pelasi kauden aikana kahdessa valioliigaottelussa, kun Fulham putosi Englannin mestaruussarjaan. Mestaruussarjassa Roberts pelasi kauden aikana 17 ottelua. Kesällä 2015 Roberts siirtyi Valioliigan Manchester Cityyn. Hän teki debyyttinsä liigacupin ottelussa Sunderlandia vastaan syyskuussa 2015. Muutamaa päivää myöhemmin hän pelasi ensimmäisessä liigaottelussaan neljä minuuttia Tottenhamia vastaan. Helmikuun 2016 alussa Roberts lainattiin seuraavan kauden loppuun kestävällä sopimuksella Skotlannin valioliigassa pelaavaan Celticiin, jossa hän pelasi vielä myös kauden 2017–2018. Hän oli lainassa espanjalaisseura Gironassa kauden 2018–2019 ja lainapestit ovat jatkuneet Norwich Cityssä syksyllä 2019, Middlesbrough'ssa kevätkaudella 2020 ja alkutalvella 2020–2021, Derbyssä kevätkaudella 2021 sekä Ranskan pääsarjassa pelaavassa Troyes'ssa, jossa hän pääsi kentälle vain yhdessä liigaottelussa kauden 2021–2022 alkupuoliskon kestäneellä laina-ajallaan. Tammikuussa 2022 Roberts siirtyi vapaalla siirrolla Englannin ykkösliigassa pelaavan Sunderlandin pelaajaksi. Kauden päätteeksi joukkue nousi mestaruussarjaan.
Ura > Maajoukkueura

Roberts edusti vuodet 2013–2014 Englannin alle 17-vuotiaiden maajoukkuetta, jossa hän pelasi 14 ottelua tehden seitsemän maalia. Sittemmin hän pelasi myös alle 18-, alle 19- ja alle 20-vuotiaiden maajoukkueissa.
Antaa palaa!

| Antaa palaa!> Let It Ride |
| --- | --- |

Ohjaaja:  Joe Pytka
Käsikirjoittaja:  Nancy Dowd
Perustuu:  Jay Cronleyn romaaniin
Tuottaja:  Ned Dowd David Giler Randy Ostrow Richard Stenta
Säveltäjä:  Giorgio Moroder
Leikkaaja:  Dede Allen Jim Miller
Pääosat:  Richard Dreyfuss David Johansen Teri Garr Jennifer Tilly
Valmistustiedot
Valmistusmaa:   Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:   18. elokuuta 1989
Kesto:  90 minuuttia
Alkuperäiskieli:  englanti
Budjetti:  5 000 000 USD
Tuotto:  4 973 285 USD (USA)
Aiheesta muualla
IMDb 
Elonet
AllMovie
Infobox OKNimi-testi OK: 
Antaa palaa! (engl. Let It Ride) on vuonna 1989 julkaistu Joe Pytkan ohjaama yhdysvaltalainen komediaelokuva, jonka pääosissa ovat Richard Dreyfuss, David Johansen, Teri Garr ja Jennifer Tilly. Elokuva sijoittuu uhkapelin maailmaan Floridassa.
Antaa palaa! perustuu Jay Cronleyn romaaniin Good Vibes, jonka pohjalta Nancy Dowd laati käsikirjoituksen.
Juoni

Jay Trotter (Richard Dreyfuss) on taksikuski ja "entinen" uhkapeluri, joka on luvannut tyttöystävälleen Pamille (Teri Garr), että peluriajat ovat takana päin. Jay saa kaverinsa (David Johansen) taksinauhoitusten ansiosta kuuman vinkin hevosesta, jonka mukaan se kaakki tulee voittamaan seuraavan lähtönsä. Kyseessä onkin sen tason kaakki, että kukaan ei laittaisi rahojaan sen voiton puolesta. Jay onkin toista maata ja tyrkkää vähät rahansa hevoselle, tutun vetolipputiskin (Robbie Coltrane) estelyistä huolimatta.
Näyttelijät

| 0 | 1 | 2 |
| --- | --- | --- |
|  Richard Dreyfuss  | … |  Jay Trotter   |
|  David Johansen  | … |  Looney   |
|  Teri Garr  | … |  Pam   |
|  Jennifer Tilly  | … |  Vicki   |
|  Allen Garfield  | … |  Greenberg   |
|  Edward Walsh  | … |  Marty   |
|  Richard Edson  | … |  Johnny Casino   |
|  David Schramm  | … |  Lufkin   |
|  John Roselius  | … |  Reardon   |
|  Joseph Walsh  | … |  Vibes   |
|  Ralph Seymour  | … |  Sid   |
|  Cynthia Nixon  | … |  Evangeline   |
|  Richard Dimitri  | … |  Tony Cheeseburger   |
|  Robert Towers  | … |  Mickey Jax   |
|  Michelle Phillips  | … |  Rouva Davis   |
Tuotanto

Antaa palaa! kuvattiin Technicolor-menetelmällä Floridan Miamissa ja Hialeahin Hialeah Park Race Trackilla 5-18 miljoonan dollarin budjetilla. Elokuvan tuottivat Ned Dowd, David Giler, Randy Ostrow ja Richard Stenta Paramount Picturesille.
Antaa palaa! kuvattiin pääasiassa Hialeahin Hialeah Park Race Trackilla, joka suljettiin vuonna 2001, mutta avattiin uudelleen 28. marraskuuta vuonna 2009.
Julkaisu ja vastaanotto

Antaa palaa! sai ensi-iltansa kotimaassaan Yhdysvalloissa 18. elokuuta vuonna 1989. Elokuva tuotti avausviikonloppunsa aikana 1 925 049 dollaria 1 191 teatterissa. Elokuva tuotti yhteensä Yhdysvalloissa 4 973 285 dollaria. Elokuvan levittäjänä toimi Paramount Pictures.
Antaa palaa! -elokuvalla on Rotten Tomatoes -sivustolla 30 prosentin "mätä"-arvosana, joka perustuu kymmeneen arvosteluun. Kuitenkin käyttäjistä 68 prosenttia nautti elokuvasta. Internet Movie Databasessa elokuvalla on 6,4 tähteä kymmenestä.
DVD-julkaisut

Paramount Pictures julkaisi elokuvan DVD:lle ensimmäisen kerran 18. syyskuuta vuonna 2001 ja toisen kerran 16. helmikuuta vuonna 2004. Suomessa elokuva julkaistiin DVD:lle 24. lokakuuta vuonna 2003.
Aiheesta muualla

Antaa palaa! Internet Movie Databasessa (englanniksi)
Antaa palaa! Elonet.
Antaa palaa! AllMoviessa. (englanniksi)
Antaa palaa! Rotten Tomatoesissa (englanniksi)
Antaa palaa! Box Office Mojossa (englanniksi)
Arthur Bispo do Rosário

Arthur Bispo do Rosáriota esittävä patsas Japaratubassa
Arthur Bispo do Rosário (1909 Japaratuba, Sergipe, Brasilia − 5. heinäkuuta 1989, Rio de Janeiro, Rio de Janeiron osavaltio) oli tekstiilitaiteilijana ja kuvanveistäjänä tunnettu brasilialainen.
Elämä

Tiedoissa Bispo do Rosárion taustasta on ristiriitaisuuksia. Sergipen osavaltiossa sijaitsevan Japaratuban seurakunnan vuoden 1909 kastetietojen mukaan hänen isänsä on Claudino Bispo do Rosário ja äitinsä Blandina Francisca de Jesus. Laivaston rekisteriin on kuitenkin merkitty isän nimeksi Adriano Bispo do Rosário ja sen mukaan Arthur Bispo do Rosário syntyi 14. toukokuuta 1909 Minas Geraisin osavaltiossa. Erään työpaikan arkistojen mukaan Bispo do Rosário syntyi 16. maaliskuuta 1911 Sergipen osavaltiossa.
Vuonna 1925 Bispo do Rosário ryhtyi opiskelemaan Sergipessä oppisopimuksella merenkulkua. Vuosina 1926−1932 hän työskenteli hyttipoikana ja harrasti samalla nyrkkeilyä. Hänet erotettiin laivastosta 8. kesäkuuta 1933 niskoittelun vuoksi. Nyrkkeilijän ura taas katkesi tammikuussa 1936, jolloin Bispo do Rosário kaatui ja jalasta murtui luu.
Vuonna 1938 Bispo do Rosário joutui psykoosiin, jonka aikana hän erään kertomuksen mukaan koki tarpeen muotoilla maailmankaikkeus sellaiseksi, että jumala kelpuuttaisi sen ja antaisi Tuomiopäivänä pelastuksen. Bispo do Rosário pidätettiin ja vietiin sitten sairaalaan, jossa hänellä diagnosoitiin paranoidinen skitsofrenia. Sittemmin hän päätyi Rio de Janeiron Jacarepaguá-asuinalueella sijaitsevaan Colônia Juliano Moreira -mielisairaalaan, jossa asui lopun elämänsä vinttikammarissa.
Sairaalassa Bispo do Rosário alkoi rakentaa useista materiaaleista koostuvia ripustettavia tai lattialle pystytettäviä veistoksia ja muita teoksia. Käsinkirjottuihin kankaisiin oli kiinnitetty sekalaisia osia: ylijäämätavaraa kuten nappeja, pulloja, paperia, pahvia, sairaalan liinavaatteita, ruokailuvälineitä, vanhoja univormuja ja kumisaappaita. Bispo do Rosário teki yli 800 teosta, muun muassa vaatteita, julistekankaita, vene-, auto-, ja nyrkkeilykehäveistoksia, pieniä kääreisiin sidottuja katukylttejä, kortteja, joiden tarkoitus oli siirtää esineitä, sekä Marianpäivän vaatteensa eli ponchon, jota hän aikoi pitää Tuomiopäivänä. Osa teoksista muistuttaa hänen alueensa perinteistä taidetta, joissain näkyy kristinusko ja eräät ovat samantyylisiä kuin perinteiset afrikkalaiset hautakoristelut tai kongolaiset taikakalut.
Bispo do Rosário ei mielestään ollut taiteilija. Hänen mukaansa hänellä ei ollut muita vaihtoehtoja. Hän ei tehnyt teoksiaan yleisöä ajatellen, eikä hän myynyt niitä.
Bispo do Rosário kuoli heinäkuussa 1989 Colônia Juliano Moreirassa sydänkohtauksen, valtimonkovettumataudin ja pesäkekeuhkokuumeen seurauksena.
Kuoleman jälkeen

Brasiliassa Bispo do Rosárion elämästä on tehty elokuvia, kirjoja, ja näytelmiä. Hänen tuotantonsa on virallisesti tunnustettu osaksi Brasilian kulttuuriperintöä. Rio de Janeirossa Museu Bispo do Rosário Arte Contemporanea -museossa on pysyvästi esillä kokoelma Bispo do Rosárion töistä. Töitä on ollut esillä myös Euroopassa, esimerkiksi Venetsian biennaalissa vuonna 1995 ja 2013 ja lisäksi ainakin Lontoossa ja Pariisissa.
Edessä veneveistos, sen vasemmalla puolella katosta roikkuva poncho Marianpäivää varten. Bispo do Rosárion töitä esillä Venetsian biennaalissa vuonna 2013.
August Thitz

August Fredrik Julius Caesar Thitz (14. maaliskuuta 1865 Heinola – 17. helmikuuta 1957 Helsinki) oli saksalaissukuinen suomalainen liikemies ja mesenaatti. Hänen isänsä oli Venäjän keisarikunnan laivastossa palvellut kontra-amiraali Ernst Thitz.
Thitz oli muun muassa Suomen Michelinin toimitusjohtaja vuosina 1935–1940. Hänet tunnettiin myös pääkaupungin taiteilijapiireille järjestämistään illanvietoista. Mesenaattina Thitz muistetaan erityisesti Rudolf Koivun avokätisenä tukijana. Vuonna 1931 hän pelasti pahoihin talousvaikeuksiin ajautuneen taiteilijan ottamalla Koivun asumaan luokseen Helsingin Hietaniemenkadulle ja tarjoamalla tälle työhuoneen. Koivu asui Thitzin luona kuolemaansa vuoteen 1946 saakka. Jatkosodan aikana Thitz ja Koivu viettivät kesiä Tuuloksessa, josta Thitz oli hankkinut pienen mökin.
August Thitz kuoli Helsingissä 91-vuotiaana vuonna 1957.